text: "Amirul Muminin (amincin Allah ya tabbata a gare shi) yana fadin cewa: ""An aiko shi (Manzon Allah) ne a lokacin da sakonnin manzanni suka tsaya sannan kuma mutane suke cikin damuwa na tsawon lokaci"", wato an aiko Manzon Allah (s.a.w.a) ne a daidai lokacin da bil'adama suka dau wani lokaci mai tsawo ba tare da wani annabi daga cikin annabawan Allah ba. Kimanin shekaru dari shida ne tsakanin aiko Annabi Isa (a.s.) da kuma aiko Manzon Allah (s.a.w.a)."